CELEX: 62011CA0528
Language: fi
Date: 2013-05-30 00:00:00
Title: Asia C-528/11: Unionin tuomioistuimen tuomio (neljäs jaosto) 30.5.2013 (Administrativen sad Sofia-gradin (Bulgaria) esittämä ennakkoratkaisupyyntö) — Zuheyr Frayeh Halaf v. Darzhavna agentsia za bezhantsite pri Ministerskia savet (Turvapaikka — Asetus (EY) N:o 343/2003 — Kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa olevan jäsenvaltion määrittäminen — Asetuksen 3 artiklan 2 kohta — Jäsenvaltioiden harkintavalta — Yhdistyneiden Kansakuntien pakolaisasiain päävaltuutetun asema — Jäsenvaltioiden velvollisuus pyytää tätä viranomaista antamaan lausunto — Velvollisuutta ei ole)

3.8.2013   
            
            
               FI
            
            
               Euroopan unionin virallinen lehti
            
            
               C 225/12
            
         Unionin tuomioistuimen tuomio (neljäs jaosto) 30.5.2013 (Administrativen sad Sofia-gradin (Bulgaria) esittämä ennakkoratkaisupyyntö) — Zuheyr Frayeh Halaf v. Darzhavna agentsia za bezhantsite pri Ministerskia savet
   (Asia C-528/11) (1)
   
   (Turvapaikka - Asetus (EY) N:o 343/2003 - Kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa olevan jäsenvaltion määrittäminen - Asetuksen 3 artiklan 2 kohta - Jäsenvaltioiden harkintavalta - Yhdistyneiden Kansakuntien pakolaisasiain päävaltuutetun asema - Jäsenvaltioiden velvollisuus pyytää tätä viranomaista antamaan lausunto - Velvollisuutta ei ole)
   2013/C 225/19
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad Sofia-grad
   
      Pääasian asianosaiset
   
   
      Kantaja: Zuheyr Frayeh Halaf
   
      Vastaaja: Darzhavna agentsia za bezhantsite pri Ministerskia savet
   
      Oikeudenkäynnin kohde
   
   Ennakkoratkaisupyyntö — Administrativen sad Sofia-grad — Niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, 18.2.2003 annetun neuvoston asetuksen (EY) N:o 343/2003 (EUVL L 50, s. 1) 3 artiklan 2 kohdan tulkinta — Muussa jäsenvaltiossa jo tehty turvapaikkahakemus — Pyynnön saaneen jäsenvaltion velvollisuus ottaa vastattavakseen turvapaikkahakemuksen käsittelystä asetuksen 3 artiklan 2 kohdassa säädetyn suvereniteettilausekkeen perusteella, kun hakemuksen käsittelystä vastuussa olevan jäsenvaltion lainsäädäntö ja turvapaikkaan liittyvät käytännöt eivät ole kansainvälisten ihmisoikeussäännösten eivätkä Euroopan unionin perusoikeuskirjan 18 artiklan mukaisia — Pyynnön saaneen jäsenvaltion lainsäädäntö, jossa ei säädetä suvereniteettilausekkeen soveltamisen perusteista eikä menettelysäännöistä — Todisteet, joilla voidaan osoittaa turvapaikka-asioita koskevan unionin oikeuden vastaisuus silloin, kun unionin tuomioistuimen tuomiota, jolla olisi todettu turvapaikkahakemuksen käsittelystä vastuussa olevan jäsenvaltion jättäneen näillä rikkomisillaan jäsenyysvelvoitteensa noudattamatta, ei ole annettu
   
      Tuomiolauselma
   
   
               1)
            
            
               Niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, 18.2.2003 annetun neuvoston asetuksen (EY) N:o 343/2003 3 artiklan 2 kohtaa on tulkittava siten, että sen nojalla jäsenvaltio, joka ei ole asetuksen III luvussa esitettyjen perusteiden mukaisesti vastuussa turvapaikkahakemuksen käsittelystä, voi tutkia hakemuksen, vaikka asiassa ei ole kyse mistään niistä olosuhteista, joiden perusteella asetuksen 15 artiklassa olevaa humanitaarista lauseketta voitaisiin soveltaa. Tämä mahdollisuus ei riipu siitä, onko mainittujen perusteiden mukaisesti turvapaikkahakemuksen käsittelystä vastuussa oleva jäsenvaltio vastannut turvapaikanhakijan takaisin ottamista koskevaan pyyntöön.
            
         
               2)
            
            
               Jäsenvaltio, jossa turvapaikanhakija on, ei ole velvollinen sen menettelyn aikana, jossa määritetään turvapaikkahakemuksen käsittelystä vastuussa oleva jäsenvaltio, pyytämään Yhdistyneiden Kansakuntien pakolaisasiain päävaltuutetun lausuntoa silloin, kun mainitun viranomaisen asiakirjoista käy ilmi, että jäsenvaltio, joka on asetuksen N:o 343/2003 III luvussa esitettyjen perusteiden mukaisesti vastuussa hakemuksen käsittelystä, rikkoo turvapaikka-asioita koskevia unionin oikeussääntöjä.
            
         
      (1)  EUVL C 370, 17.12.2011.